《偶题》
宋代·张九成

道立神自昌，心閒气常正。
平生饱此味，不与时俗竞。
得失了不关，荣辱任无定。
君看富贵人，表里互驰骋。
雍容若情澹，笑语多陷阱。
见此辄自喜，魂梦亦清净。
告我同学者，谨勿落此径。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。